# วัดหนองนกชุม
วัดหนองนกชุม ตั้งอยู่เลขที่ 1 บ้านหนองนกชุม หมู่ที่ 1 ตำบลโคกสะอาด อำเภอหนองแซง จังหวัดสระบุรี มีฐานะเป็นวัดราษฎร์ สังกัดคณะสงฆ์มหานิกาย พื้นที่ตั้งวัดมีเนื้อที่ 10 ไร่ 3 งาน 35 ตารางวา โฉนดที่ดินเลขที่ 10376

 อาณาเขต 
 ทิศเหนือ ติดกับที่ดินของนางทำ
 ทิศใต้ ติดกับที่ดินของนางจุ้ย
 ทิศตะวันออก ติดกับที่ดินของนางมี
 ทิศตะวันตก ติดกับที่ดินของนางไฝ่
มีที่ธรณีสงฆ์ จำนวน 3 แปลง เนื้อที่ 30 ไร 46 ตารางวา โฉนดที่ดินเลขที่ 853 – 16740 – 882https://sites.google.com/site/songnongseang/prawati-wad/wad-hnxng-nk-chumประวัติวัดทั่วราชอาณาจักร เล่ม 4 พ.ศ. 2552 หน้าที่ 547-548, ประวัติวัดในจังหวัดสระบุรี : กองพุทธศาสนสถาน สำนักงานพระพุทธศาสนาแห่งชาติ, โรงพิมพ์สำนักงานพระพุทธศาสนาแห่งชาติ.

 ประวัติ 
วัดหนองนกชุม ตั้งขึ้นเมื่อ พ.ศ. 2305 ณ โดยชาวบ้านหนองนกชุมได้ร่วมกันบริจาคที่ดินเพื่อสร้างวัด ซึ่งในสมัยนั้น มี นางบัว โฉมนาค และชาวบ้านร่วมกันบริจาคที่ดิน ประมาณ 10 ไร่ 3 งาน 35 ตารางวา, นายยา ลักษณะแย้ม บริจาคที่ดิน จำนวน 27 ไร่ 1 งาน 94 ตารางวา, นางปุ่น บ่อโทนคำ บริจาคที่ดินจำนวน 1 งาน 20 ตารางวา, และ นางจำปี บุญเลิศ บริจาคที่ดินอีกจำนวน 2 ไร่ 1 งาน 94 ตารางวา พร้อมทั้สร้างเสนาสนะ กุฏิที่พักสงฆ์ และ ได้ตั้งนามวัดว่า "วัดหนองนกชุม" ตามชื่อหมู่บ้าน "บ้านหนองนกชุม" เนื่องจากบริเวณพื้นที่ตั้งวัด และหมู่บ้าน เป็นที่ราบลุ่ม บางแห่งมีน้ำขังตลอดฤดูแล้ง อุดมสมบูรณ์ด้วยสัตว์น้ำนานาชนิด จึงมีฝูงนกบินมาหากินที่บริเวณนี้เป็นจำนวนมาก จนเป็นที่กล่าวขานของคนในหมู่บ้านและชุมชนอื่น ๆ ที่อยู่ใกล้เคียง ปัจจุบันนี้ก็ยังคงมีฝูงนกบินมาหาอาหารกินที่หมู่บ้านแห่งนี้ แต่ไม่มากเท่าเมื่อสมัยอดีต

วัดหนองนกชุม ได้รับพระราชทานวิสุงคามสีมา เมื่อวันที่ 13 พฤศจิกายน พ.ศ. 2478 เขตวิสุงคามสีมากว้าง 40 เมตร ยาว 80 เมตร

 ศาสนวัตถุ 
 พระประธานในอุโบสถ พุทธลักษณะ ปางมารวิชัย ขนาดหน้าตัก กว้าง 39 นิ้ว สูง 61 นิ้ว สร้างเมื่อ พ.ศ. 2479
 พระประธานในศาลาการเปรียญ พุทธลักษณะ ปางพระพุทธชินราช ขนาดหน้าตัก กว้าง 30 นิ้ว สูง 43 นิ้ว สร้างเมื่อ พ.ศ. 2479

 เสนาสนะ 
 อุโบสถ ขนาดกว้าง 7 เมตร ยาว 19 เมตร สร้างเมื่อ พ.ศ. 2473 ลักษณะ เป็นอาคารคอนกรีตเสริมเหล็ก ได้รับพระราชทานวิสุงคามสีมา เมื่อวันที่ 13 พฤศจิกายน พ.ศ. 2478 เขตวิสุงคามสีมากว้าง 40 เมตร ยาว 80 เมตร
 ศาลาการเปรียญ กว้าง 12 เมตร ยาว 20 เมตร สร้างเมื่อ พ.ศ. 2531 ลักษณะ เป็นอาคารคอนกรีตเสริมเหล็ก ทรงไทยประยุกต์ 1 ชั้น
 หอสวดมนต์ กว้าง 13 เมตร ยาว 30 เมตร สร้างเมื่อ พ.ศ. 2540 เป็นอาคารครึ่งตึกครึ่งไม้ 1 หลัง
 กุฏิสงฆ์ จำนวน 1 หลัง เป็นอาคารครึ่งตึกครึ่งไม้
 ศาลาอเนกประสงค์ กว้าง 12 เมตร ยาว 20 เมตร สร้างเมื่อ พ.ศ. 2536 เป็นอาคารโครงเหล็ก
 ศาลาบำเพ็ญกุศล 1 หลัง สร้างด้วยคอนกรีเสริมเหล็ก
 นอกจากนี้ ยังมี ฌาปนสถาน 1 หลัง หอระฆัง 1 หลัง โรงครัว 1 หลัง อาคารพิพิธภัณฑ์พื้นบ้าน 1 หลัง

 ลำดับเจ้าอาวาส 
 ลำดับเจ้าอาวาสวัดหนองนกชุม ต.โคกสะอาด อ.หนองแซง จ.สระบุรี  ลำดับที่ รายนาม/สมณศักดิ์  ตำแหน่ง เริ่มวาระ สิ้นสุดวาระ  หมายเหตุ 1พระครูโต ธมฺปญฺโญเจ้าอาวาส พ.ศ. 2435  พ.ศ. 2457  2พระปลัดทำ ธมฺมจาโรเจ้าอาวาส พ.ศ. 2457  พ.ศ. 2467  3พระอธิการอินทร์ สุเมโธ (มีบุญเกิด)เจ้าอาวาส พ.ศ. 2467  พ.ศ. 2473  4พระอธิการเปิ้น (ผุยวรรณ)เจ้าอาวาส พ.ศ. 2474  พ.ศ. 2483  5พระอธิการสงวน (พยัฆซ้อน)เจ้าอาวาส พ.ศ. 2483  พ.ศ. 2486  6พระเปลี่ยน (มีสำฤทธิ์)เจ้าอาวาส พ.ศ. 2486  พ.ศ. 2488  7พระประสิทธิ์ (คุลีพันธ์)เจ้าอาวาส พ.ศ. 2488  พ.ศ. 2489  8พระภู (ทองรอด)เจ้าอาวาส พ.ศ. 2489  พ.ศ. 2491  9พระอธิการเอี้ยง อาจารี (เพิ่มสวัสดิ์)เจ้าอาวาส พ.ศ. 2491  พ.ศ. 2505  10พระอธิการเปิ๊บ จิตฺตปสาโท (งามวงษ์)เจ้าอาวาส พ.ศ. 2514  พ.ศ. 2541  11พระครูวชิรธรรมรักษ์ จนฺทูปโม (วิเชียร) เจ้าอาวาส/เจ้าคณะอำเภอหนองแซง  พ.ศ. 2541  - ปัจจุบัน